Diari Oficial de la Generalitat Valenciana


Sumari del DOGV 230, del 23-02-1985 (1985/803981)

LLEI de la Generalitat Valenciana 2/1985, de 23 de febrer, de crèdit extraordinari, en el pressupost vigent per a atendre despeses derivades de les gelades de gener de 1985.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1985/02/23/2/dof/vci/html**

### Dades del document

Número de DOGV
:   230

Data del DOGV
:   23-02-1985

Secció del DOGV
:   DISPOSICIONS GENERALS

Número del document
:   1985/803981


Data del document
:   23-02-1985

Organisme emissor
:   Presidència de la Generalitat

Tipus de document
:   Llei

Anàlisi jurídica

Llei de la Generalitat Valenciana 2/1985, de 23 de febrer, de crèdit extraordinari en el pressupost vigent, per a atendre despeses derivades de les gelades de gener de 1985.  
Sia notori i manifest a tots els ciutadans que les Corts Valencianes han aprovat, i jo, d'acord amb el que estableix la Constitució i l'Estatut d'autonomia, en nom del Rei, promulgue la següent Llei:  
Com a conseqüència de les baixes temperatures sofertes en tot l'àmbit territorial de la Comunitat Valenciana, s'han produït greus i quantiosíssims danys, en l'agricultura i de forma especialíssima en el sector dels cítrics, el caràcter motor del qual en l'economia regional i fins i tot estatal és de tots ben coneguda.  
Les gelades en qüestió han produït dos tipus ben definits d'efectes:  
El primer, conseqüència de la caiguda i deteriorament de la fruita, que implicarà una contracció en l'oferta de treball, tant dels qui habitualment venien dedicant-se a la collita d'aquesta, com d'aquells que es dediquen al seu transport, manipulat, embalatge, etcètera, en els magatzems.  
El segon efecte, és la gravetat dels danys causats, no ja a la fruita, sinó en el mateix arbrat que, en molts casos, caldrà tornar a posar. Els agricultors afectats per aquesta pèrdua necessitaran, possiblement, més d'un any per a recuperar la seua situació econòmica a la preexistent a primers de 1985.  
Una catàstrofe d'aquesta magnitud, fa imprescindible i essencial la col·laboració de l'Estat amb la Comunitat per tal de pal·liar, tant com siga els efectes econòmics que se'n deriven; per tot això, sol·licitada pel Consell al Govern de la Nació la declaració de Zona Catastròfica i havent-lo instat, per Resolució de les Corts Valencianes perquè el Sistema de subsidi agrari s'aplique a les comarques de la Comunitat Valenciana que tinguen índexs d'atur semblants als de, les Comunitats Autònomes d'Andalusia i d'Extremadura, es fa aconsellable a més a més l'adopció de les següents mesures:  
a) Col·laborar, sense oblidar l'essencial i preeminent paper que en aquest sector té l'Estat, a través de l'Institut Nacional de Col·laboració (INEM), en l'adopció de mesures tendents a promocionar la creació de llocs de treball en l'àmbit rural, víctima. principal dels agents atmosfèrics.  
b) Facilitar l'accés al crèdit als petits i mitjans agricultors, de forma que puguen afrontar la recuperació del patrimoni agrícola sense pesades càrregues financeres, que comprometen el futur de llurs explotacions agrícoles.  
Per a instrumentar les esmentades mesures en el Pressupost de la Generalitat per a 1985, les Corts Valencianes aproven aquesta Llei de concessió d'un crèdit extraordinari, de conformitat amb allò previst en l'article trenta-dos, apartat u, lletra a, ja que s'incrementa la quantia global del Pressupost vigent.  
Article 1.r  
Es concedeix un crèdit extraordinari per un import total de 2.426.376.177 (dos mil cinc-cents milions de pessetes), en el vigent Pressupost de Despeses de la Generalitat, per a nodrir el Programa 06.01.491 "Ajudes per a pal·liar els efectes de les gelades de gener de 1985", que s'incorpora al Pressupost de Despeses de la Conselleria d'Economia i Hisenda.  
Article 2.n  
La distribució del crèdit concedit l'efectuarà la Conselleria d'Economia i Hisenda, previ estudi de les propostes que realitze la Conselleria de Sanitat, Seguretat Social i Treball, quant a obres que promocionen la col·locació dels treballadors en atur, com a conseqüència de les esmentades gelades, 1 la Conselleria d'Agricultura, Pesca i Alimentació quant a la subvenció del tipus d'interessos, per préstecs a agricultors afectats per aquelles.  
Article 3.r  
La major despesa pública que suposa el crèdit extraordinari a què es refereix l'article anterior es finançarà amb l'import de la recaptació que es produesca com a conseqüència de l'aprovació, per les Corts Valencianes, de la Llei de Tributació sobre Jocs d'Atzar de la Generalitat Valenciana.  
DISPOSICIONS FINALS  
Primera  
S'autoritza el Consell per a dictar les Disposicions necessàries per al desenvolupament i aplicació d'aquesta Llei.  
Segona  
Aquesta Llei entrarà en vigor el dia següent de la seua publicació en el Diari Oficial de la Generalidad Valenciana.  
Per tant ordene que tots els ciutadans, tribunals autoritats i poders públics als quals pertoque, observen i facen complir aquesta Llei.  
València, a 23 de febrer de 1985.  
El President de la Generalitat,  
JOAN LERMA I BLASCO


Còpia Permalink ELI